CELEX: 62010CN0443
Language: da
Date: 2010-09-14 00:00:00
Title: Sag C-443/10: Anmodning om præjudiciel afgørelse indgivet af tribunal administratif de Limoges (Frankrig) den 14. september 2010 — Philippe Bonarde mod Agence de Services et de Paiement

20.11.2010   
            
            
               DA
            
            
               Den Europæiske Unions Tidende
            
            
               C 317/19
            
         Anmodning om præjudiciel afgørelse indgivet af tribunal administratif de Limoges (Frankrig) den 14. september 2010 — Philippe Bonarde mod Agence de Services et de Paiement
   (Sag C-443/10)
   ()
   2010/C 317/34
   Processprog: fransk
   
      Den forelæggende ret
   
   Tribunal administratif de Limoges
   
      Parter i hovedsagen
   
   
      Sagsøger: Philippe Bonarde
   
      Sagsøgt: Agence de Services et de Paiement
   
      Præjudicielle spørgsmål
   
   
               1)
            
            
               Skal de EU-retlige bestemmelser, herunder bl.a. dem i traktaten om Den Europæiske Unions funktionsmåde vedrørende sikring af den frie bevægelighed og dem i Rådets direktiv 1999/37/EF af 29. april 1999 om registreringsdokumenter for motorkøretøjer (1), som ændret ved direktiv 2003/127/EF (2), fortolkes således, at de er til hinder for en medlemsstats lovgivning, hvorved der for registrering af køretøjer er indført et særligt dokument, såsom en registreringsattest, hvorpå angivelsen »demonstrationskøretøj« skal være anført, og som ikke kan anses for at vedrøre en midlertidig registrering som omhandlet i artikel 1 i Rådets direktiv 1999/37/EF, og hindrer disse bestemmelser således, at tildeling af en fordel kan forbindes med fremlæggelse af et sådant dokument?
            
         
               2)
            
            
               Såfremt det ovenstående spørgsmål besvares benægtende, skal disse bestemmelser da fortolkes således, at de indebærer, at anvendelsen — såfremt køretøjet er erhvervet i en anden medlemsstat — af nationale bestemmelser, der gør tildelingen af støtte til erhvervelse af rene køretøjer, som allerede har været genstand for en registrering, betinget af, at registreringsattesten i henhold til medlemsstatens lovgivning er påført angivelsen »demonstrationskøretøj«, skal udelukkes, såfremt sælgeren af køretøjet ikke selv har kunnet opnå denne støtte, og:
               
                           —
                        
                        
                           erhververen enten fremlægger en registreringsattest, som er udstedt i den anden medlemsstat og er specifik for køretøjer, der skal anvendes til demonstration,
                        
                     
                           —
                        
                        
                           eller køretøjet har kendetegn, navnlig vedrørende datoen for dets første ibrugtagning, som kræves af den nationale lovgivning for at kunne betragtes som et demonstrationskøretøj?
                        
                     
         
      (1)  EFT L 138, s. 57.
   
      (2)  Kommissionens direktiv 2003/127/EF af 23.12.2003 om ændring af Rådets direktiv 1999/37/EF om registreringsdokumenter for motorkøretøjer (EUT 2004 L 10, s. 29)